Vita:Hopp, Juliska

message: Szia  Biztos vagyok benne, hogy a szerkesztésemnek nem minden betűje hülyeség, ezért nagyon goromba dolog volt a szerkesztésemet ezzel a kommentárral törölni. Kérlek hogy legalább azt tartsuk meg, ami forrás nélkül is megáll, mert trivialitás (lásd WP:MSZ). Íme, ami szerintem módosítással megtartható. A többit, amit tényszerűen vitatsz (pl. sorképlet), pedig később pótolni lehet majd.
 A dal hangneme C-dúr, hangkészlete hexachord, hangzási kerete az oktáv. A vidám hangvételű, játékos szövegű dal ritmusa kötött (tempo giusto) és alkalmazkodó, a szöveg ritmusát követi. Funkciója szerint gyermekjátékhoz kapcsolódó párosító, vagy lakodalmi dal lehet.
Számítok rá, hogy nem akarod kisajátítani a szócikkeidet, kérem az együttműködésed. Cvbncv Vince(érveljünk) 2016. június 7., 12:05 (CEST)
A hexachordban nem vagyok biztos (bár én mondtam). A többi rendben: ha gondolod, visszaírhatod, nem fogom bántani. Gyimhu vita 2016. június 7., 12:38 (CEST)
thread_title:  Torolted 

message: Sziasztok! A népdalelemzés nem vélemény vagy érzelmek kérdése. Ha valaki nyilvánvalóan nem ért valamihez, akkor hagyja a dolgot inkább azokra, akik értenek hozzá. Én se szerkesztek atomfizikai szócikkeket, például. Ennyit erről.
Ami a dallmot illeti: 
A hangsora valóban dúr hexachord (vagy dó-hexachord). A hangneméről nincs információnk. Fölösleges odaírni, hogy C-dúr, mert úgyis mindenki olyan hangnemben énekli, ami neki kényelmes. Míg egy Mozart-szimfóniánál, amit mindig ugyanabban a hangnemben játszanak (még ha a historikus praxis miatt esetleg hangmagasságbeli eltérésekkel is) fontos információ, hogy mi a hangneme, egy gyerekdalnál NEM az, teljesen fölösleges ezt odaírni. Olyan fogalom, hogy hangzási keret, nincs. A dallam hangterjedelme vagy ambitusa valóban oktáv viszont. A guisto (nem tempo giusto, mert az mást jelent) az előadásmódra vonatkozik, és ez egyébként valóban egy giusto dal. Alkalmazkodó ritmus sehol nincs benne. Az alkalmazkodó ritmus azt jelenti, hogy a dal ritmusa az egyes versszakok analóg helyein a szöveg hosszú-rövid szótagjaihoz alkalmazkodva megváltozik (pl. nyújtott ritmus helyett éles ritmus lesz stb.). Az, hogy itt a "Sári, Kati" szövegnél egy negyedből két nyolcad lesz, nem alkalmazkodó ritmus. Sorszerkezet: egy ilyen rövid dallamnnál nincs sok értelme sorszerkezetről beszélni, de ez leginkább egy sima AB, ahol a B meg van ismételve. Kvintváltás nincs benne. A dallamvonalára viszont valóban jellemző, hogy ereszkedő, sőt, jó néhány hasonló karakterű, dúr jellegű (dó-pentaton, dúr, dó-hexachord) gyerekdalunkban felfedezhető ez a kisívű, oktáv ambitusú ereszkedés (Szélről legeljetek; Cickom, cickom; Hol jártál, báránykám stb.).
Nem szerkesztek bele a szócikkbe, mert nem szeretnék a Hopp, Juliska c. gyerkdal miatt konfliktusba kerülni senkivel. Ha valaki érez hozzá indíttatást, nyugodtan szerkessze bele a megjegyzéseimet a cikkbe, vagy ha nincs hozzá kedve, akkor ne. – SzekelyGa Parla…  2016. június 20., 06:02 (CEST)
Szia  Lásd w:Tempo giusto, vagy rosszul írják ott is? Van hangzási keret, az ambitus szinonímája, nem én ötöltem ki. De lehet az általad említett kifejezéseket használni, ha szimpatikusabb, nem akarok ragaszkodni hozzá. A többi megjegyzéseddel kapcsolatban nincs ellenvetésem, köszönöm, hogy megírtad. 
Amúgy az az érzésem, hogy félreérthető volt a szándékom, ezért leírom. Úgy kezdődött, hogy jeleztem a vitalapon, az cikkértékelőben hogy bővítendő, ezért Gyimhu rákérdezett, mi szerepelhetne benne még. Nekem, laikusnak nagyon kevés információ volt a gyűjtés, a feldolgozás és a kotta, ezért javasoltan neki, hogy bővítse zeneelméleti adalékokkal, és hogy adjon infoboxot a lapokhoz. Példaképpen megmutattam, mire gondolok, írtam a Hopp Juliskára egy szakaszt erről. Azt sajnálom, hogy tárgyi tévedéseim voltak, nem a félrevezetés volt a cél. Ezt utána javítottuk is, bár lehetne még csiszolni. A szándékom az volt, hogy megmutassam, milyen témák hiányoznak, mik azok, amiket egy középiskolás vagy egy nem szakmabeli felnőtt érdeklődő keresne. A lényeg, hogy felmerült ezeknek a témáknak a felvétele a cikkekbe, hogy még hasznosabbak legyenek. Remélem, hogy a nálam tájékozottabb szerkesztők majd nem a vitalapon írnak, hanem magában a szócikkben. Javaslom, hogy szerkessz bátran, mert abból derül ki, hogy hogyan képzeled el a cikk helyes szövegét. Cvbncv Vince(érveljünk) 2016. június 20., 12:00 (CEST)
replies: text: Szia! Köszönöm! :) Válasz a vitalapodon. – SzekelyGa Parla…  2016. június 20., 12:26 (CEST) Csak még valami: nem, nincs olyan, hogy "hangzási keret", azt úgy hívják, hogy ambitus vagy hangterjedelem. Nem gondolom, hogy erről vitát kéne nyitnunk, nyiss ki bátran bármilyen, magyar népdalokkal vagy gregoriánnal (ott jön még elő gyakran ez a fogalom) foglalkozó könyvet. Az angol cikkel kapcsolatban ld. a vitalapod. – SzekelyGa Parla…  2016. június 20., 12:30 (CEST)
Szia  Mutass nekem magyar népdalt, ami dúr pentaton! Én még nem láttam, de ebből persze nem következik, hogy nincs is.
Amit a hangnemről írtál, azzal (is) egyertértek, de ez azt jelenti, hogy a ba se tegyem bele? Most benne van, arra gondolva, hogy nem mindenki tud kottát olvasni, másrészt a fent emlegetett kvintváltás miatt előfordul, hogy egy dal hangneme változik. Gyimhu vita 2016. június 21., 12:48 (CEST)
thread_title:  Népdalelemzés